APROBACIÓN DA ORDENANZA DE EMERXENCIA SOCIAL
ADMINISTRACIÓN LOCAL — Municipal — Tomiño (Ordenanzas e Regulamentos, 13/12/2018)

Durante o correpondente trámite de informacion publica do texto aprobado inicialmente, (publicaciones no BOP mercores 3 de outubro do 2018 e Diario Atlantico de 25 de setembro de 2018,) se presentaron duas alegacions polo GRUPO MUNICIPAL SOCIALISTA RE 6990 de 5 de novembro de 2018 Polo grupo municipal do PP RE 7056 de 8 de novembro de 2018 que foron obxeto do correspondente debate introducindose na redaccion da ordenanza, o texto resultante da correspondente votacion As axudas ás que se refire esta ordenanza rexeranse polos preceptos básicos establecidos na Lei 7/1985, de 2 de abril, reguladora de bases de réxime local, tendo en conta a disposición adicional terceira e a disposición transitoria segunda da Lei 27/2013, do 27 de decembro, de racionalización e sostibilidade da Administración local, así como a disposición adicional cuarta da Lei 5/2014 de 27 de maio de medidas urxentes derivadas da entrada en vigor da Lei 27/2013 de 27 de decembro de racionalización e sostibilidade da administración local A concesión das prestacións municipais baixo a denominación de emerxencia social rexerase polo disposto na presente ordenanza e polas disposicións que se adopten para a súa aplicación e desenvolvemento. Esta Ordenanza ten por obxecto establecer un conxunto de dereitos e recursos de carácter municipal, e dentro do seu Programa de Inclusión Social, específicos para a cidadanía do Concello de Tomiño en situación de risco de exclusión social e dirixidos a previr ou paliar ditas situacións así como para promover a inclusión das persoas que se atopen nas situacións citadas. Igualmente regula as condicións de acceso da veciñanza de Tomiño ás prestacións municipais contempladas nesta Ordenanza. O ámbito subxectivo de aplicación desta ordenanza ven determinado por aquelas persoas que acorde co Sistema Galego de Servizos Sociais sexan valoradas como persoas en situación ou risco de exclusión social, de acordo coas definicións e criterios previstos na normativa estatal e autonómica vixente en cada momento. Prestacións: as prestacións recollidas nesta Ordenanza son prestacións económicas de pago único que teñen por obxecto atender situacións de carácter urxente, transitorio, puntual e previsiblemente non repetible. Estas situacións deberán estar incardinadas nun proceso de intervención social que inclúa unha análise da situación individual e familiar por parte da traballadora social de referencia. Emerxencia social: Situación de necesidade económica grave e urxente, con afectación severa á saúde e/ou ao benestar dunha persoa ou dunha familia especialmente no que atinxe á alimentación, vestido, vivenda, asistencia médica e outras atencións básicas. Itinerario de inclusión activa: Ferramenta técnica de intervención social dirixida á inclusión social dunha persoa ou grupo. Tomará en consideración se a persoa titular e/ou algunha/s persoa/s da súa unidade de convivencia se encontre en situación ou risco de desemprego ou infraemprego; de exclusión residencial ou infravivenda; de carácter persoal e/ou familiar; ou que de calquera outra índole incidan na situación de risco ou exclusión e, en función da diagnose social individualizada, conterá as actuacións previstas para a inclusión da persoa solicitante e da súa unidade de convivencia. Residencia efectiva: Residencia habitual, vivir habitualmente e de xeito ininterrompido. Residencia colectiva: conxunto de persoas físicas que convivan nun mesmo enderezo sen manter os vínculos dunha unidade de convivencia. Residente: persoa física que ten a súa residencia habitual no municipio de Tomiño. Situación ou risco de exclusión social: situación avaliada tecnicamente seguindo os criterios previstos na normativa estatal ou autonómica vixente en cada momento. Transeúnte: persoa que se atopa no territorio do municipio de Tomiño sen residir nel. Unidade familiar de convivencia: conxunto de persoas físicas que convivan nun mesmo domicilio e manteñan con respecto á persoa solicitante un vínculo por matrimonio ou análoga relación estable, por adopción ou acollemento, ou por parentesco de consanguinidade ou afinidade ata o cuarto e segundo grao, respectivamente. Poderán ser beneficiarias destas axudas as persoas individuais ou unidades familiares de convivencia empadronadas e residentes no concello de Tomiño, que carezan de medios económicos e nas que concorran factores de risco ou emerxencia social e precisen dunha axuda para satisfacer as súas necesidades básicas, sempre como un apoio á intervención social. Cando, por causa de forza maior, accidente ou desafiuzamento, unha familia se vexa obrigada a residir con outra, non perderá a condición de unidade de convivencia independente.1.—Ser maior de idade ou menor emancipado/a.2.—Acreditar a situación de risco ou exclusión social. Ter sido avaliada en situación de risco ou exclusión social, polos servizos sociais municipais.3.—A documentación acreditativa deste requisito será o informe dos servizos sociais municipais, emitido pola traballadora social de referencia.( exceptuando o art 9.2 a). 4.—Estar empadroado ou ter residencia legal e efectiva de xeito ininterrompido no termo municipal de Tomiño cunha antigüidade mínima de seis meses inmediatamente anteriores e continuados á data de presentación da solicitude, agás as excepcións previstas na normativa autonómica de inclusión social vixente en cada momento.5.—En todo caso quedarían exceptuados da condición de Residencia legal os/as seguintes: Mulleres vítimas de violencia de xénero que muden de domicilio por cuestións de seguridade e se empadroen en Tomiño. Igualmente persoas emigrantes galegas nos termos sinalados no artigo 3 do estatuto de autonomía cando fixen a súa residencia en Galicia. Tamén quedarán exceptuadas aquelas persoas que teñan recoñecida a condición de persoa refuxiada polo organismo competente ou a súa solicitude admitida a trámite ou autorizada a súa permanencia no estado español por razón humanitarias ou de interese social segundo a normativa vixente. Por último quedarán excluídas deste requisito as persoas vítimas de trata de seres humanos ou mulleres estranxeiras vítimas de violencia con autorización de residencia nos termos que establece a normativa de aplicación en materia de estranxeiría.6.—Circunstancias económicas. Dispor na unidade de convivencia de ingresos inferiores ao equivalente ao 75% do IPREM vixente na data de formular a solicitude multiplicado polo número de membros da unidade de convivencia maiores de idade ata un máximo de 3 e, non dispor de bens patrimoniais dos cales se deduza a existencia de medios de abondo para a subsistencia, calculados de acordo cos criterios de cómputo de recursos económicos previstos na normativa autonómica de inclusión social vixente en cada momento.7.—Acreditar a situación de necesidade, situación que será valorada polo/a traballador/a social e, de ser o caso, integrada nun proceso de intervención social.8.—No caso de unidades familiares con menores, estes deberán estar escolarizados e non poderá estar activado ningún protocolo de absentismo.9.—Achegar a documentación requirida en cada caso.10.—Aceptación expresa por parte do/a solicitante das condicións que figuran no deseño da intervención social, se é o caso.11.—No caso de ter expediente aberto nos servizos sociais, que a unidade familiar cumprira co plan de traballo e/ou seguimento establecido polos servizos sociais comunitarios, básicos ou polo servizo especializado.1.—As solicitudes, acompañadas pola documentación especificada no artigo 8, formalizaranse conforme aos modelos que se publicarán xunto con esta ordenanza e, presentaranse no rexistro municipal correspondente ou por calquera dos medios previstos no artigo 38 da Lei 30/1992 de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.2.—De forma excepcional, os expedientes poderán ser incoados de oficio, mediante informe social emitido polo persoal técnico de servizos sociais, cando concorran circunstancias extraordinarias ou urxentes que así o aconsellen.3.—As solicitudes das axudas de emerxencia social poderán presentarse en calquera momento do ano.1. A solicitude deberá ir acompañada da seguinte documentación: a) Orixinal e fotocopia para compulsar do DNI de todos os membros da unidade familiar maiores de idade. No suposto de estranxeiros/as, documento acreditativo da súa identidade. b) Orixinal e fotocopia para compulsar do libro de familia ou documentación equivalente e demostrativa da filiación. c) Orixinal e fotocopia da sentenza de separación ou divorcio ou do convenio regulador ou documento regulador das relacións paterno-filiais, de ser o caso. d) Certificado de empadroamento e de convivencia no que conste a data de alta ou documentación que acredite a residencia legal no Concello de Tomiño. O certificado será solicitado á oficina xeral municipal por parte dos servizos sociais do Concello, Copia do contrato de alugueiro ou do préstamo hipotecario, e os últimos xustificantes de pagamento. e) Xustificación de ingresos de todas as persoas integrantes da unidade familiar que se atopen en idade laboral relativo aos últimos 6 meses anteriores á presentación da solicitude. Para esta xustificación compre presentar a seguinte documentación acreditativa: f) Follas de salario de todos os membros da unidade familiar computables y que perciban haberes. g) Certificación de percibir ou non prestacións económicas por parte do Servizo Público de Emprego ou da Seguridade Social. h) Autorización ó Concello de Tomiño para acceder ós datos tributarios, debidamente asinada por tódolos membros que formen parte da unidade familiar de convivencia ou certificación dos mesmos expedida pola axencia tributaria. i) Extracto das entidades bancarias nas que confiasen as contas ou depósitos sobre os movementos bancarios existentes nos 6 meses anteriores á petición da axuda. j) Naqueles casos nos que non acheguen a documentación específica sinalada sobre os ingresos, solicitarase declaración responsable. k) Declaración xurada de todas as solicitudes efectuadas ou concedidas polo mesmo concepto polas distintas administracións públicas competentes ou institucións privadas. l) Autorización de acceso a datos obrantes nas administracións públicas. As prestacións para afrontar situacións de risco social pretenden paliar situacións de emerxencia social relacionadas coa manutención, aloxamento e subministros básicos, incluíndo situacións de pobreza enerxética, mantemento da vivenda habitual, equipamento básico, prestacións para a promoción da autonomía persoal e outras situacións de extrema gravidade, de difícil previsión. As prestacións para a prevención e inserción social van destinadas a minguar factores de risco social no colectivo infanto-xuvenil, apoiar e fomentar a autonomía persoal das persoas en situación de dependencia ou con discapacidade recoñecida, e favorecer proxectos formativos cun fin laboral. De carácter Xeral: Manutención: prestación destinada a cubrir as necesidades de alimentación diaria, vestido e coidados básicos das persoas da unidade de convivencia independente. A contía a percibir terá unha duración máxima de 3 mensualidades nun período dun ano. Baixo criterio técnico, podería ser ampliado ata un máximo de 6. Cobertura de gastos socio-sanitarios e farmacéuticos de carácter urxente: para a adquisición de menciñas na porcentaxe non cuberta polo sistema sanitario, e daquelas non incluídas polo sistema público. Ambos casos acreditando a súa prescrición polo persoal médico de referencia do sistema público de saúde. Igualmente cobertura de elementos protésicos e axudas técnicas. debendo contar en todo caso co correspondente informe favorable da traballadora social do Concello Contía da axuda: 100% do custo ata un máximo do 100% do IPREM. No caso de medicación poderanse solicitar ate 3 veces ao ano, sempre tendo como referencia un custo que non deberá superar o 100% do IPREM no mesmo ano. No caso de axudas técnicas, poderase realizar unha solicitude única ao ano tendo como límite de gasto o mesmo do 100% do IPREM no mesmo ano. Igualmente para solicitar unha axuda para o mesmo tipo de Prótese ou axuda técnica, terán que transcorrer cando menos 2 anos. Fianza do alugueiro da vivenda: Duración máxima da axuda: unha única vez. Contía da axuda: 100% do custo da fianza ata un máximo do 100% do IPREM €. Alugueiro da vivenda habitual: Duración máxima da axuda: 2 meses nun período de 12, sempre e cando existan garantías de continuidade da vivenda. A débeda deberá quedar acreditada con documentación e Declaración Xurada do Arrendador. Contemplaranse débedas contraídas por residentes que poidan vivir en vivendas colectivas. Aloxamento de urxencia: Deberá estar motivado por cuestión de extrema gravidade así valorada pola Traballadora Social Municipal. O aloxamento alongarase ata a obtención dun aloxamento alternativo, e a contía máxima será valorada polo concello en base á gravidade, necesidade e número de persoas afectadas que se acreditará mediante informe social emitido pola traballadora social de referencia. Mantemento de Vivenda: que sexa residencia habitual, real e efectiva de quen a solicita, sempre que estea situada dentro do termo municipal de Tomiño e, dirixidas a sufragar os gastos derivados polos seguintes conceptos: Débedas de subministro ( luz, gas ou auga): so no caso de aviso de corte de subministro. O Concello previamente valorará a existencia doutras vías para evitar chegar a esta situación. A contía máxima a financiar será ata o 100% dunha mensualidade do IPREM para o pago de facturas no período dun ano. Equipamento mobiliario básico da vivenda: mobles ou electrodomésticos de 1ª necesidade, máximo 1 vez ao ano. a) Fomento do dereito á educación e á participación da infancia e da xuventude Concepto: Financiamento de cotas de Escolas Infantís comedores escolares, ludotecas, campamentos e outras actividades valoradas como idóneas con informe técnico emitido desde o Programa de Educación Familiar. Igualmente poderanse sufragar gastos por mor de matrícula, materiais, desprazamentos, aloxamento, estudos ou outros destinadas a estudantes de formación profesional, nos seus ciclos de grao medio e superior, bacharelato ou universidade, sempre e cando se contemplen a nivel técnico como necesarias, e non haxa outro programa municipal ou de outras administracións que acheguen financiamento ao mesmo concepto. No caso de existiren liñas de financiamento para o mesmo fin, as persoas usuarias deberán ter resposta de denegación das mesmas para poder optar a esta liña de emerxencia. Contía máxima: Sufragaranse os gastos educativos para os que se solicite a axuda ata un máximo de: b) Actividades de inserción-socio laboral (matrícula, material). Desenvolvemento de actividades de formación prelaboral ou de inserción socio-laboral e educación ou aprendizaxe para emprego. Duración da axuda: unha única vez nun período de 12 meses. Contía da axuda: 100% do custo ata un máximo do 50% do IPREM. c) Gastos de Transporte. Poderanse cubrir gastos de transporte para acudir a actividades educativas, prelaborais, laborais ou de fomento da inserción. Igualmente se poderá financiar o transporte para acudir a tratamentos terapéuticos necesarios para garantir procesos de inserción social. Duración da axuda: unha única vez nun período de 12 meses. Contía da axuda: 100% do custo ata un máximo do 50% do IPREM. Xuntarase como documentación: xustificantes de asistencia ás consultas médicas ou hospitalarias de ser o caso. Poderá facilitarse o abono de axudas a individuos e familias na súa contorna de convivencia en situación non contempladas nesta ordenanza, cando a súa necesidade para un proceso de inclusión social sexa avalada por Informe Social emitido polos/as traballadores/as sociais de referencia e así o avale a Comisión Técnica, que tamén acordará a contía respectando os límites máximos que pauta a ordenanza, e sempre que haxa crédito dispoñible na Partida Orzamentaria creada ao efecto. Para a concesión das axudas de emerxencia social teranse en conta os seguintes indicadores: a) Indicador económico. A súa aplicación determínase en función da capacidade económica e dos membros da unidade familiar. b) Situacións de risco e/ou exclusión social valorada polas traballadoras sociais municipais. c) Proxecto de intervención social, ben individual, ben familiar naqueles casos que a nivel técnico así se determine. Unha Comisión Técnica de Valoración formada polo equipo técnico de traballadores/as sociais e o/a responsable máximo dos servizos sociais comunitarios, analizará cada solicitude, e fará a proposta de resolución da axuda indicando a aprobación ou denegación, así como a proposta de pagamento en base aos conceptos e contías establecidos na ordenanza. Naqueles casos que se poidan prever varios pagamentos, as traballadoras sociais valorarán se seguen concorrendo as circunstancias para a concesión das axudas. A resolución da axuda será aprobada mediante Decreto da Alcaldía ou polo órgano municipal que se designe. Os diferentes conceptos financiables non serán incompatibles entre si. En todo caso, e de xeito combinado, a contía máxima a achegar en cómputo anual, por parte do concello de Tomiño e no marco desta Ordenanza non poderá exceder os 3000€. En atención ao seu carácter social, o pagamento das axudas reguladas nesta Ordenanza requirirá unicamente da solicitude da persoa interesada e do previo informe de avaliación dos servizos sociais do Concello e do acordo da Comisión creada para a súa valoración. A necesidade de resposta económica á situación de emerxencia pode esixir o pago urxente, sen cuxa realización inmediata resulte ineficaz a concesión. A apreciación ou non da urxencia constará de ser o caso no diagnóstico social emitido polos/as traballadores/as sociais de referencia e na proposta de resolución do expediente. Nos procedementos ordinarios, o pagamento deberá efectuarse no prazo máximo dun mes dende a data de rexistro da solicitude. Non obstante, e sempre que o/a traballador/a social que informe a solicitude o considere de extrema urxencia, o pagamento efectuarase no prazo máximo de 3 días hábiles. En ambos casos, o pagamento materializarase mediante transferencia bancaria, á persoa ou entidade prestadora do servizo bonificado (modalidade de “pagamento delegado”) De entendelo útil e efectivo o concello poderá valorar outras modalidades Os prazos de pagamento indicados neste artigo quedan supeditados ao seu reflexo no plan de disposición de fondos que aprobe o órgano municipal correspondente. Trala presentación da factura por parte da persoa ou entidade prestadora dos servizo bonificado, procederase ao pagamento da mesma, tras o informe favorable dos técnicos de Servizos Sociais. Destinar a axuda á finalidade concedida. Acreditación ou xustificación da realización da actividade financiada, e do cumprimento dos requisitos e condicións que determinen a concesión da axuda Permitir e facilitar a actuación dos Servizos Sociais para avaliar a situación e comprobar a aplicación da axuda á finalidade para a que se concedeu Comunicar ao Concello calquera variación que se produza na situación socio-económica e familiar no prazo de 10 días. A falsidade dos datos ou documentos achegados pola persoa perceptora da axuda, a non xustificación ou o feito de destinar a axuda a un fin distinto daquel para a que foi concedida, implicará o impedimento de presentar unha nova solicitude por un período de dous anos, sen prexuízo das responsabilidades que desta conduta se puideran derivar. Procederá a revogación da axuda e o reintegro, total ou parcial, das cantidades percibidas máis o interese legal do diñeiro que resulte de aplicación, dende o momento de aboamento da axuda, nos seguintes supostos: Incumprimento da obriga de xustificar ou da finalidade para á que foi concedida a axuda. Ocultación ou falsidade de datos ou documentos que serviran de base para a concesión ou obtención da axuda sen reunir as condicións requiridas, ou o incumprimento das obrigas e requisitos establecidos con carácter xeral nestas bases. Incumprimento das condicións impostas con motivo da concesión Igualmente, procederá o reintegro do exceso nos supostos en que, por concesión de axudas doutras administracións públicas, a contía das axudas outorgadas supere o custo da actividade para o que se concedeu a mesma. En todo aquelo non previsto nesta ordenanza estarase ao disposto na normativa vixente.